Balatono aukštumų nacionalinis parkas

Balatono aukštumų nacionalinis parkasEVŽ klaidingai nurodo pavadinimą esant Bãlatono-Fèlvidėko nacionãlinis párkas: felvidék nėra vietovardis, o vengriškai reiškia pakilumą, aukštumą () – saugoma gamtos sritis vakarų Vengrijoje (Zalos ir Vesprėmo medėse), šiaurinėse Balatono ežero pakrantėse, Bakonio kalnuose. Parko valdyba yra Vesprėme. Balatono aukštumų nacionalinis parkas įsteigtas 1997 m. ir susideda iš 6 saugomų sričių.

Svarbiausios saugomos vietovės:
 Tihanio pusiasalis su Tihanio miesteliu;
 Pečelio dauburys – su lėkštais šlaitais, plynaukštėmis, karstiniais dariniais ir bazaltine Halomo kalva;
 Kalio dauburys;
 Tapolcos dauburys – su vaizdingais kraštovaizdžiais ir bazalto telkiniais;
 Kesthelio kalnai – miškingi, sudaryti iš dolomito;
 Kiš Balatonas – svarbi šlapynių sritis, saugoma Ramsaro konvencijos.

Parke auga daug retų augalų rūšių – apie 200 jų saugomos, o 9 – ypač (Šašdžio pievose yra vienintelė Vengrijoje pelenėlių augavietė). Pelkynėse ir ežerėliuose apsistoja daug praskrendančių paukščių.

 Išnašos 

Kategorija:Vengrijos nacionaliniai parkai